Saba püüti uuesti kinni 16.2.1999. a ja saatja töötas veel 2000. a lõpus. Pildile jäi ta 15.12.2001. a koos pojaga, kuid sellestki on nüüd aastaid möödas. Kõik Saba naabrid - Hera, Oora, Kobi jm - on hukkunud, ent tore uudis oli Frami naaber Mila uuesti väljailmumine - ta jäi pildile 2003. a detsembris ja 2004. a veebruaris. Mila (F42, sünd. 1996) hakkas raadioilveseks 4.4.1997. a (12,5 kg). Kohe aprilli lõpus omandas ta hukkunud Lengi ala 5 km kaugusel oma sünnikohast. Mila kontrollis 1997. aastal 57 km2, järgmisel aastal 58 ja ülejärgmisel 82 km2. 2000. a märtsiks kuulus talle 124 km2 metsamaad. 18.5.1998. a sai Mila 3 poega (talveni elas 2 ja kevadeni 1) ning 29.5.1999. a 2 poega (talveni ja ka iseseisvumisajani elas 1). Uuesti kinni püütud 14.4.1999. a, oli Mila kuuldel kuni 24.3.2000. a ja 15.10. 2002. a jäi pildile koos oma 3 pojaga metskitse söömas.